 Waxyaabaha la yaabka leh waxaa ka mid ah in dowladaha carabta oo tiradoodu gaareyso ilaa iyo 21 dal oo ay ku nool yihiin dad aad u fara badan in ay indhaha ka fiirsanayaan gardarada Israaiil, waxaana ugu dambaysay dhawaan iyadoo Dowladda Masar is hor taagtay shir ay isugu imaan lahaayeen Wadamada Islaamka soo looga hadlo xaaladda Falastiin, sidoo kale waxaa la yaab leh in wadanka Masar oo ay ka soo baxeen geesiyaal fara badan in maanta walaalahood lagu hor gowraco laguna xasuuqo, waagii Dowladda Liibiya la godoomiyey wadamo Afrikaan ah ayaa Cunaqabateyntaas jabiyay maanta maxaa loo la yahay in wadan carbeed oo jabiya cunaqabateynta Israaiil ay ku hayso Marinka Gaza, xitaa waxaa waayay dowlad Carbeed oo cambaareysa falalka ay ku kaceyso Dowladda Israaiil, halka dowladda Venezuela ay dalkeeda ka soo saartay safiirkii Israaiil arrimo la xiriira xasuuqa ay Israaiil ka wado Gaza, sidaa darteed waxaa muuqata in carabi ceebaysan tahay, sidoo kale waxaa ammaan mudan ururka XISBULLAH oo ka dagaalama dalka Lubnaan ayaa isagu hanjabaad kulul u diray Dowladda Israaiil, waxayna yiraahdeen Waynu u aari doonnaa Dadka reer Falastiin, guntii waxaan dhihi karnaa Falastiin waa geesiyaal garab waayey. 